7UP แรงต่อ 19% หลังโผล่ชื่อ “สมยศ พุ่มพันธุ์ม่วง” เก็บหุ้นเพิ่ม ดันถือแตะ 8.2%
7UP แรงต่อ 19% หลังโผล่ชื่อ “สมยศ พุ่มพันธุ์ม่วง” เก็บหุ้นเพิ่ม ดันถือแตะ 8.2%
22 มี.ค. 2564

ผู้สื่อข่าวรายงานว่า ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ณ เวลา 10.59 น. อยู่ที่ระดับ 0.75 บาท บวก 0.12 บาท หรือ 19.05% สูงสุดที่ระดับ 0.80 บาท ต่ำสุดที่ระดับ 0.64 บาท ด้วยมูลค่าการซื้อขาย 418.01 ล้านบาท

ทั้งนี้ ปัจจัยที่ส่งผลให้ราคาหุ้นปรับตัวเพิ่มขึ้นแรง คาดมาจากการรายงานการเข้าซื้อหุ้นของ นายสมยศ พุ่มพันธุ์ม่วง ซึ่งเป็นการได้มา เมื่อวันที่ 17 มีนาคม 2564 จำนวนหลักทรัพย์ที่ได้มา คิดเป็น 3.7185% ของสิทธิออกเสียงทั้งหมดของกิจการ
ทั้งนี้ ส่งผลให้ นายสมยศ มีจำนวนหลักทรัพย์ภายหลังการได้มา คิดเป็น 8.2267% ของสิทธิออกเสียงทั้งหมดของกิจการ และขึ้นแท่นเป็นผู้ถือหุ้นใหญ่อันดับ 2 ทันที
อนึ่งราคาหุ้น 7UP ปรับตัวขึ้นแรงตั้งแต่วันที่ 19 มี.ค.64 โดยราคาหุ้นปิดที่ระดับ 0.63 บาท บวก 0.11 บาท หรือ 21.15% ด้วยมูลค่าการซื้อขาย 337.58 ล้านบาท